Grčka, Evropa, svijet....: Grci imaju posljednju riječ
Ispitivanja javnog mnjenja sugeriraju da se više od polovine Grka ne slaže sa mjerama štednje i uvjetima za finansijsku pomoć
Nakon svega nekoliko dana olakšanja, vidljivog prije svega na berzama gdje su indeksi vrijednosti išli skokovito naviše, Grčka je Evropu vratila u ekonomsku i političku neizvjesnost. I ne samo Evropu. Grčka je u utorak iznenadila finansijsko tržište, neprijatno i ponajviše u Evropi, odlukom o održavanju referenduma o dogovoru lidera Evropske unije na osnovu kojeg bi bila rješavana grčka budžetska kriza i ogromna prezaduženost. Rezultat referenduma, u slučaju da Grci odbace dogovor postignut prošlog tjedna u Briselu mogao bi Evropu, prije svega, a i svijet, uvesti u novu izuzetno tešku finansijsku krizu. Šta će se desiti kada Grci u januaru izađu na glasališta ostaje da se vidi. Za sada, u Grčkoj je vidno prisutno osjećanje da su suverenitet zemlje i demokratska prava Grka ugrožena međunarodnim zahtjevima za provođenje oštrih i bolnih mjera štednje. Podsjećanja radi, za staru, antičku Grčku kažu da je rodno mjesto demokratije. Grci su sada u prilici da se, krajnje demokratski, izjasne o vlastitoj ekonomskoj sudbini... i o, smatraju mnogi, sudbini cijele euro-zone. Grčki premijer George Papandreou iznenadio je mnoge političare najavom referenduma o paketu otkupa duga, planiranim za januar iduće godine. - istakao je gospodin Papandreou. Proteklih mjeseci Grci su bili na ulicama protestujući protiv drastičnih mjera štednje. Prošlog tjedna dogovorenim paketom finansijske pomoći Evropska unija je zatražila i dodatna kresanja plata zaposlenih u javnom sektoru, kresanja penzija i povećanje poreza. Ispitivanja javnog mnjenja upućuju na zaključak da se više od polovine Grka ne slaže sa mjerama državne štednje i uvjetima za finansijsku pomoć, što znači da bi i na referendumu mogli preovladati glasovi protiv. Novinar i politički komentator Kostas Raptis ističe: Zahtjevi za dodatnim mjerama štednje podstakli su kod Grka i pojačano nezadovoljstvo prema Njemačkoj, najčvršćoj zagovornici tih mjera. Tokom državnog praznika u znak sjećanja na žrtve Drugog svjetskog rata, Grci su, noseći neka nacistička obilježja i docrtavši hitlerovske brkove na posterima kancelarke Angele Merkel, podsjetili Njemačku na doba kada je Wehrmacht palio i žario Evropom. - kaže gospodin Raptis. Javno, evropski lideri i dalje pokazuju da jedinstvo unutar euro-zone nije narušeno. Ipak, najavljeni referendum je velika kušnja, smatra Joerg Rocholl, predsjednik Evropske škole za menadžent: Nakon svega nekoliko dana olakšanja, vidljivog prije svega na berzama gdje su indeksi vrijednosti išli skokovito naviše, Grčka je Evropu vratila u ekonomsku i političku neizvjesnost. I ne samo Evropu.